En 27-årig kvinde og en ældre mand er fredag eftermiddag sendt med ambulance og politieskorte mod Aalborg Universitetshospital efter et frontalt sammnenstød på Sterupvej ved Jerslev. Ulykken skete kort efter klokken 16 af endnu ukendte årsager. Ved ulykken blev den 27-årige kvinde, der var fører i den ene bil, fastklemt og måtte reddes ud af bilen. Hun blev ved ulykken alvorligt kvæstet, fortæller vagtchef ved Nordjyllands Politi Karsten Højrup Kristensen. En ældre mand der førte den anden bil, blev også fastklemt ved ulykken og er ligesom den 27-årige sendt med eskorte mod Aalborg Universitetshospital. Hans tilstand er ifølge vagtchefen uklar, men hans skader er ifølge de meldinger, vagtchefen har fået, ikke alvorlige. I forbindelse med ulykken har både ambulancer, lægebil og en lægehelikopter været på stedet ligesom Nordjyllands Beredskab har assisteret med at redde de fastklemte personer ud af bilerne. Derudover har Nordjyllands Politi været til stedet. Vagtchefen kan endnu ikke sige noget om årsagen til ulykken andet end at de to biler kørte frontalt sammen. En bilinspektør skal i eftermiddag og aften undersøge ulykkesstedet. De pårørende til de tilskadekomne er underrettet. Her skete ulykken:

Opsummering:
En 27-årig kvinde er alvorligt tilskadekommen efter et frontalt sammenstød ved Jerslev.